கேள்வி: பாக்கித்தான் தேசிய மகளிர் நாள் என்பது என்ன?
பதில்: பாக்கித்தான் தேசிய மகளிர் தினம் (''National Women's Day (Pakistan)'') ஒவ்வோர் ஆண்டும் பிப்ரவரி மாதம் 12 ஆம் தேதி கொண்டாடப்படுகிறது. சியா உல் அக்கின் இராணுவ ஆட்சிக்கு எதிராக பாக்கித்தானில் நடந்த முதல் பெண்கள் ஊர்வலத்தைக் குறிக்கும் வகையில் இந்நாள் தேர்ந்தெடுக்கப்பட்டது. 1983 ஆம் ஆண்டு பிப்ரவரி மாதம் 12 ஆம் நாள் பாக்கித்தானில் பெண்கள் உரிமைகள் வரலாற்றில் முக்கியத்துவம் வாய்ந்ததாகும். ஏனெனில் அத்தகைய முதல் அணிவகுப்பு அதிபர் சியா உல் அக்கு ஆட்சியின் காவல்துறையினரால் அமல்படுத்தப்பட்ட இராணுவச் சட்டத்தால் கொடூரமாக அடக்கப்பட்டது. பன்னாட்டு மகளிர் தினத்திற்கு மூன்று வாரங்களுக்கு முன்பு பாக்கித்தானில் அவுரத் அணிவகுப்புகள் இந்நாளில் தான் நடைபெறும்.
கேள்வி: பாக்கித்தான் தேசிய மகளிர் நாள் - 2020 பற்றி நீங்கள் என்ன அறிந்துள்ளீர்கள்?
பதில்: கராச்சி நடந்த 2020 நிகழ்வின் கருப்பொருள் "பாலின அடிப்படையிலான வன்முறையின் பின்னணியில் பெண்களின் சமூகப் பாதுகாப்பு" என்பதாகும். பாலின அடிப்படையிலான வன்முறை, பெண்களின் நிலை குறித்த சிந்து ஆணையத்தின் பங்கு, சிந்து அரசாங்கத்தின் பெண்கள் மேம்பாட்டுத் துறை மற்றும் சமூகத்தில் பெண்களின் நிலையை மேம்படுத்துவதில் தன்னார்வ தொண்டு நிறுவனங்கள் போன்ற பல்வேறு சமூக-சட்டப் பிரச்சினைகள் குறித்து குழு உறுப்பினர்கள் பேசினர். சாரி சலீலின் கூற்றுப்படி, லாகூர் பெண்கள் செயல் மன்ற உறுப்பினர்கள் 2020 தேசிய மகளிர் நாள் நிகழ்வை பயன்பாட்டு சமூக-பொருளாதார ஆராய்ச்சி வள மையத்தில் உரைகள் மற்றும் கவிதை அமர்வுடன் நினைவு கூர்ந்தனர். லாகூரில் உள்ள லாகூர் மகளிர் பல்கலைக்கழகக் கல்லூரியிலும் தேசிய மகளிர் நாள் கொண்டாடப்பட்டது. துணைவேந்தர் பேராசிரியர் டாக்டர் புசுரா மிர்சா, ஓய்வுபெற்ற நீதிபதி நசிரா சாவேத் இக்பால், மகளிர் மேம்பாட்டு அமைச்சர் அசிபா ரியாசு பத்யானா ஆகியோர் நிகழ்வில் உரையாற்றினர்.. பர்மான் அலி கூறுகையில், தேசிய மகளிர் நாலை நினைவுகூரும் வகையில் இசுலாமாபாத் உள்ள நோமட் கலைக்கூடத்தில் 'லாசிம் ஐ கே அம் பி தேக்கெங்கே' என்ற ஓவியக் கண்காட்சி நடைபெற்றது. இதில் பெரும்பாலான ஓவியங்கள் பாக்கித்தானின் ஆணாதிக்க கலாச்சாரத்தில் பெண்கள் அனுபவித்த வன்முறையையும் வலியையும் எடுத்துக்காட்டின.